|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.decembrī** |  **Nr. GND/2024/813** |
|  |  **(protokols Nr.22; 63.p.)** |

**Par grozījumu Gulbenes novada pašvaldības domes 2024.gada 26.septembra lēmumā Nr. GND/2024/547 “Par projekta “****Stāvlaukuma izveide pie Stāmerienas pils vides pieejamībai un drošībai” atbalstīšanu un līdzfinansējuma nodrošināšanu”**

Gulbenes novada pašvaldība 2024.gada 16.novembrī saņēma biedrības “SATEKA” lēmumus par iesniegto projektu atbilstību vai noraidīšanu (dokumenta vadības sistēmā reģistrācijas nr. GND/17.2/24/3936-S), kurā teikts, ka biedrība “SATEKA” ir izvērtējusi Gulbenes novada pašvaldības projekta iesniegumu “Stāvlaukuma izveide pie Stāmerienas pils vides pieejamībai un drošībai”, kas tika iesniegts biedrības “SATEKA” izsludinātajā atklātā projektu iesniegumu pieņemšanas 2.kārtas ietvaros, rīcībā SLP2 “Vietējās kopienas vajadzībās balstītas publiskās infrastruktūras izveide un pakalpojumu pieejamības nodrošināšana”, un pieņēmusi lēmumu, ka projekts atbilst sabiedrības virzītas vietējās attīstības (turpmāk – SVVA) stratēģijai, projektā plānotās darbības nav inovatīvas visā biedrības teritorijā, bet ir izpildījis SVVA stratēģijā noteiktos nosacījumus paaugstinātas atbalsta intensitātes saņemšanai biedrības “SATEKA” noteiktajos kritērijos paaugstinātas intensitātes saņemšanai, un projektam ir iespēja pretendēt uz finansējumu, norādot, ka projekta kopējās attiecināmās izmaksas ir 34902,44 EUR (trīsdesmit četri tūkstoši deviņi simti divi *euro* četrdesmit četri centi), tajā skaitā publiskais finansējums 31412,20 EUR (trīsdesmit viens tūkstotis četri simti divpadsmit *euro* divdesmit centi) apmērā.

Gulbenes novada pašvaldības dome 2024.gada 26.septembra domes sēdē lēma (lēmums nr. GND/2024/547, protokols Nr. 17; 23.p.) atbalstīt Gulbenes novada pašvaldības projekta “Stāvlaukuma izveide pie Stāmerienas pils vides pieejamībai un drošībai” atbalstīšanu un iesniegšanu biedrības “SATEKA” atklātā projektu konkursā un projekta apstiprināšanas gadījumā, nodrošināt projekta īstenošanai līdzfinansējumu 10% apmērā no attiecināmajām izmaksām.

Ministru kabineta 2023.gada 7.marta noteikumu Nr.113 “Valsts un Eiropas Savienības atbalsta piešķiršanas, administrēšanas un uzraudzības vispārējā kārtība lauku un zivsaimniecības attīstība” 47.1.apakšpunkts citstarp nosaka, ka pašvaldībai priekšapmaksu projekta iesniegumā paredz ne vairāk kā 25 procentu apmērā no projekta kopējā publiskā finansējuma.

 Ņemot vērā iepriekš minēto un Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

IZDARĪT grozījumu Gulbenes novada pašvaldības domes 2024.gada 26.septembra lēmumā Nr. GND/2024/547 “Par projekta “Stāvlaukuma izveide pie Stāmerienas pils vides pieejamībai un drošībai” atbalstīšanu un līdzfinansējuma nodrošināšanu” (protokols Nr.17; 23.p.) un papildināt ar 3.punktu:

“3. Gulbenes novada pašvaldībai projekta apstiprināšanas gadījumā NODROŠINĀT priekšfinansējumu 75% apmērā no piešķirtā publiskā finansējuma, tas ir 23559,15 EUR (divdesmit trīs tūkstoši pieci simti piecdesmit deviņi *euro* piecpadsmit centi) no Gulbenes novada pašvaldības budžeta līdzekļiem.”

Gulbenes novada pašvaldības domes priekšsēdētājs A. Caunītis